
Text rozhodnutia
Súd: Krajský súd Bratislava Spisová značka: 9Sd/68/2011 Identifikačné číslo súdneho spisu: 1011201592 Dátum vydania rozhodnutia: 01. 08. 2012 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2012:1011201592.1
Uznesenie Krajský súd v Bratislave v právnej veci navrhovateľa: L. L., Q. XXX XX Š., K. Č.. XX/XX proti odporkyni: Sociálna poisťovňa - ústredie v Bratislave, Ul. 29. augusta č. 8, o invalidný dôchodok, takto
r o z h o d o l :
Súd konanie z a s t a v u j e.
Žiaden z účastníkov n e m á právo na náhradu trov konania.
o d ô v o d n e n i e :
Navrhovateľ vo svojom podaní zo dňa 20. augusta 2011 žiadal preskúmať rozhodnutie odporkyne číslo XXX XXX XXXX zo dňa 15. júla 2011, ktorým mu bola zamietnutá žiadosť o invalidný dôchodok z dôvodu, že sa spätne prihlásil na dôchodkové poistenie a spĺňa podmienku na vznik nároku na invalidný dôchodok a zaplatil 714,72 eur.
Odporkyňa rozhodnutím číslo XXX XXX XXXX zo dňa 11. októbra 2011 podľa § 70 ods. 1 zákona č. 461/2003 Z.z. o sociálnom poistení navrhovateľovi priznala od 30. júna 2008 invalidný dôchodok v sume 12.253,- Sk mesačne podľa § 82 zákona číslo 461/2003 Z.z. o sociálnom poistení navrhovateľovi postupne zvýšila sumu invalidného dôchodku na 479,30 eur mesačne, čím navrhovateľovi celkom vyhovela.
Podľa § 250o Občianskeho súdneho poriadku (ďalej len O.s.p.) ak správny orgán ktorého rozhodnutie súd preskúmava vydá nové rozhodnutie, ktorým návrhu celkom vyhovie, súd uznesením konanie zastaví.
Súd podľa § 250o O.s.p. konanie zastavil.
O trovách konania súd rozhodol podľa § 246c a § 146 ods. 1 písm. c/ O.s.p.
Poučenie:
Proti tomuto uzneseniu j e možné podať odvolanie do 15 dní odo dňa jeho
doručenia na Krajskom súde v Bratislave písomne dvojmo.

